**Fleirstavingsrim** (eller *multies* i hiphop-sjargong) er enderim som går over fleire stavingar. Ein rimar då anten på fleire ord av gongen, eller på særleg lange ord; eventuelt begge delar. Som verkemiddel er det mest vanleg i raptekstar, og då særleg mellom dei som stilistisk høyrer til austkystrappen. Sporadiske førekomstar av fenomenet dukkar òg opp i dikt av m.a. Petter Dass, Arne Garborg og Tore Ørjasæter.

Fleirstavingsrim i hiphop
-------------------------

Uttrykksforma rap har utvikla seg mykje i laupet av dei relativt få åra ho har eksistert. Gjennom 1990-talet vart rappinga stadig meir komplisert, og fleirstavingsrimet dukka gradvis opp i hiphopmiljø på austkysten av USA fram mot midten av tiåret. Folk som Common Sense (som seinare forkorta namnet sitt til berre Common) og ikkje minst Nas var tidlege ute til å eksperimentera med det; Nas sa m.a. *"Now wait, another dose and you might be dead/ And I'm a Nike head, I wear chains that excite the feds"* på låten "Halftime" allereie i 1992.

Den viktigaste arkitekten bak fleirstavingsrimet som me kjenner det i dagens hiphop, var likevel Bronx-rapparen Big Pun (1971-2000), som baserte heile stilen sin på tekster med lange rim framført med ein energisk stil som til slutt vart for intens for lungene hans og på sikt var med på å gje han slag. Allereie då han platedebuterte i 1996, med eit gjestevers på Fat Joe sin b-side-låt "Firewater", stabla han setningar på ein måte få av dagens rapparar klarar å gjera han etter.

Fleirstavingsrim som teknikk spreidde seg sakte men sikkert, og fenomenet eksploderte då Brooklyn-rapparen Fabolous slapp debutalbumet sitt «*Ghetto Fabolous*» i 2001. Fabolous sin måte å rappa på var særs avslappa, og på den måten radikalt annleis frå Big Pun sin, men dei hadde til felles evna til å rima lange ord og heile setningsledd. På grunn av den kommersielle suksessen vart Fabolous ein trendsetjar i større grad enn Pun hadde vore. Eminem sin flittige bruk av fleirstavingsrimet hadde òg innverknad på populariteten.
I dag er rimteknikken meir eller mindre obligatorisk for rapparar som vil slå gjennom på austkysten (med visse unntak, m.a. 50 Cent). I sørstatane og på vestkysten har det framleis ikkje teke heilt av, sjølv om leiarfigurar som Outkast, Bun B frå UGK og T.I har leikt seg med det, tidvis med særs gode resultat.

I norskspråkleg rap vart fleirstavingsrimet introdusert då veteranane i Gatas Parlament slapp låten "Nesevise" på CD-singelen "Naturkraft i 1997. Heilt gjennomført vart ikkje fleirstavingsrimstilen her til lands før den makabre Malviksrapparen Bad Spit slapp vinyl-EPen "Sure oppstøt" året etter. Bad Spit er framleis ein av dei mest gjennomførte fleirstavingsrimrapparane her i landet, men multirimet har vorte ein vanleg kunst blant norske rapparar generelt, mykje på grunn av Jaa9 og Onkl P sin suksess.

Fleirstavingsrim i norsk litteratur
-----------------------------------

Petter DassPetter Dass
Fleirstavingsrim som kunstart har aldri slått heilt an i norsk versekunst utanom i hiphopsamanheng. Det har likevel vore langt frå heilt fråverande, då det går an å finna spreidde førekomstar i mange ulike litteratursjangrar og i eit tidsspenn som går frå 1600-talet til i dag. Mellom diktarane som har brukt det kan nemnast m.a. Petter Dass, Arne Garborg, Tore Ørjasæter og Olav Aukrust.

Døme på fleirstavingsrim
------------------------

*"Herregud, ditt dyre **Navn og Ære***
Over verden høit i **Savn maa bære**
Og alle Sjæle, Og alle Træle
Og hver Geselle, De skal fortelle
Din Ære
GUd er Gud om alle **Land laa øde**
GUd er Gud om alle **Mand var døde**
Om slekter svimler, - Blant Stjernestrimler
I høie himler Utallig vrimler
GUds Grøde"
-*Den anden sang, Petter Dass*

---

Du e **like langt** som når du **blir te stank**
I et **lite, trangt** jævla **rottebur**
Æ kjæm med **kulesikker vest**
På en fjortis-**pule-drikke-fest**, **pottesur**
-*Drap på norsk, Bad Spit*

---

I rub your face off the Earth and curse your **family children**
like **Amityville and** drill the nerves in your **cavity fillin’**
In'*sanity's building* up pavillion in my civilian
The cannon be the anarchy that hum**anity's dealing**
-*Twinz (Deep Cover 98), Big Pun*

Kjelder
-------

Sjå diskusjonssida